CELEX: 32018R0400
Language: sl
Date: 2018-03-14 00:00:00
Title: Uredba Komisije (EU) 2018/400 z dne 14. marca 2018 o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnega računovodskega standarda (MRS) 40 (Besedilo velja za EGP. )

15.3.2018   
            
            
               SL
            
            
               Uradni list Evropske unije
            
            
               L 72/13
            
         UREDBA KOMISIJE (EU) 2018/400
   z dne 14. marca 2018
   o spremembi Uredbe (ES) št. 1126/2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta glede mednarodnega računovodskega standarda (MRS) 40
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (1) in zlasti člena 3(1) Uredbe,
   ob upoštevanju naslednjega:
   
               (1)
            
            
               Z Uredbo Komisije (ES) št. 1126/2008 (2) so bili sprejeti nekateri mednarodni standardi in pojasnila, ki so obstajali 15. oktobra 2008.
            
         
               (2)
            
            
               Upravni odbor za mednarodne računovodske standarde (UOMRS) je 8. decembra 2016 objavil spremembe Mednarodnega računovodskega standarda (MRS) 40 Naložbene nepremičnine. Spremembe pojasnjujejo, kdaj lahko podjetje prerazvrsti nepremičnino v kategorijo „naložbene nepremičnine“ (ali iz nje).
            
         
               (3)
            
            
               Po posvetovanju z Evropsko svetovalno skupino za računovodsko poročanje je Komisija sklenila, da spremembe mednarodnega računovodskega standarda (MRS) 40 izpolnjujejo merila za sprejetje, določena v členu 3(2) Uredbe (ES) št. 1606/2002.
            
         
               (4)
            
            
               Uredbo (ES) št. 1126/2008 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so skladni z mnenjem Računovodskega regulativnega odbora –
            
         SPREJELA NASLEDNJO UREDBO:
   Člen 1
   V Prilogi k Uredbi (ES) št. 1126/2008 se Mednarodni računovodski standard (MRS) 40 Naložbene nepremičnine spremeni, kakor je navedeno v Prilogi k tej uredbi.
   Člen 2
   Podjetja začnejo uporabljati spremembe iz člena 1 najpozneje z začetkom prvega poslovnega leta, ki se začne 1. januarja 2018 ali po tem datumu.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. marca 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 243, 11.9.2002, str. 1.
   
      (2)  Uredba Komisije (ES) št. 1126/2008 z dne 3. novembra 2008 o sprejetju nekaterih mednarodnih računovodskih standardov v skladu z Uredbo (ES) št. 1606/2002 Evropskega parlamenta in Sveta (UL L 320, 29.11.2008, str. 1).
   
      PRILOGA
      
         Prenosi naložbenih nepremičnin
      
      (spremembe MRS 40)
      
         Spremembe MRS 40 Naložbene nepremičnine
         
      
      Spremenita se 57.–58. člen.
      PRENOSI
      
               
                  
                     57.
                  
               
               
                  Podjetje prenese nepremičnino na konto ali s konta naložbenih nepremičnin samo, kadar se spremeni njena uporaba. Do spremembe uporabe pride takrat, ko nepremičnina prične ali preneha ustrezati opredelitvi naložbene nepremičnine in obstajajo dokazi o spremembi uporabe. Sprememba namenov poslovodstva glede uporabe nepremičnine sama po sebi še ni dokaz o spremembi uporabe. Primeri dokazov o spremembi uporabe vključujejo:
                  
                              
                                 (a)
                              
                           
                           
                              
                                 začetek lastniške uporabe ali razvoja s ciljem lastniške uporabe pri prenosih s kontov naložbenih nepremičnin na konte lastniško uporabljanih nepremičnin;
                              
                           
                        
                              
                                 (b)
                              
                           
                           
                              
                                 začetek razvoja s ciljem prodaje pri prenosih s kontov naložbenih nepremičnin na konte zalog;
                              
                           
                        
                              
                                 (c)
                              
                           
                           
                              
                                 konec lastniške uporabe pri prenosih s kontov lastniško uporabljanih nepremičnin na konte naložbenih nepremičnin; in
                              
                           
                        
                              
                                 (d)
                              
                           
                           
                              
                                 začetek poslovnega najema druge osebe pri prenosih s kontov zalog na konte naložbenih nepremičnin.
                              
                           
                        
                              
                                 (e)
                              
                           
                           
                              [črtano]
                           
                        
            
               
                  58.
               
               
                  Če se podjetje odloči odtujiti naložbeno nepremičnino, ki se ni razvijala, jo še naprej obravnava kot naložbeno nepremičnino, dokler se ne odpravi njeno pripoznanje (dokler se ne odstrani iz izkaza finančnega položaja), in je ne prerazvrsti kot zalogo. Če začne podjetje ponovno razvijati obstoječo naložbeno nepremičnino za nadaljnjo prihodnjo uporabo, ta še naprej ostane naložbena nepremičnina in se pri ponovnem razvoju ne prerazvrsti med lastniško uporabljane nepremičnine.
                  …
               
            Dodajo se 84.C–84.E člen, povezan naslov ter 85.G člen.
      PREHODNE DOLOČBE
      …
      
         Prenosi naložbenih nepremičnin
      
      
               
                  84C
               
               
                  Z dokumentom Prenosi naložbenih nepremičnin (spremembe MRS 40), izdanim decembra 2016, sta se spremenila 57.–58. člen. Podjetje te spremembe uporablja za spremembe uporabe, do katerih pride na začetku letnega poročevalskega obdobja, v katerem podjetje prvič uporablja spremembe standarda (datum začetka uporabe), ali po njem. Podjetje na datum začetka uporabe ponovno oceni razvrstitev nepremičnin, ki jih poseduje na ta datum, in nepremičnine po potrebi prerazvrsti z uporabo 7.–14. člena, tako da so upoštevani pogoji, ki obstajajo na ta datum.
               
            
               
                  84D
               
               
                  Podjetje lahko ne glede na zahteve iz 84.C člena spremembe 57.–58. člena v skladu z MRS 8 uporablja za nazaj, vendar samo, če je to mogoče brez uporabe ugotovitev za nazaj.
               
            
               
                  84E
               
               
                  Če podjetje v skladu s 84.C členom nepremičnine prerazvrsti na datum začetka uporabe:
                  
                              (a)
                           
                           
                              prerazvrstitev obračuna v skladu z zahtevami iz 59.–64. člena. Podjetje pri uporabi 59.–64. člena:
                              
                                          (i)
                                       
                                       
                                          obravnava vsako sklicevanje na datum spremembe uporabe kot datum začetka uporabe in
                                       
                                    
                                          (ii)
                                       
                                       
                                          pripozna vsak znesek, ki bi se v skladu z 59.–64. členom na datum začetka uporabe pripoznal v poslovnem izidu kot prilagoditev začetnega salda zadržanega čistega dobička;
                                       
                                    
                        
                              (b)
                           
                           
                              razkrije zneske, prerazvrščene na konte ali s kontov naložbenih nepremičnin v skladu s 84.C členom. Podjetje razkrije zneske, prerazvrščene v okviru uskladitve knjigovodske vrednosti naložbenih nepremičnin na začetku in na koncu obdobja, kot se zahteva v 76. in 79. členu.
                           
                        
            DATUM ZAČETKA VELJAVNOSTI
      …
      
               
                  85G
               
               
                  Z dokumentom Prenosi naložbenih nepremičnin (spremembe MRS 40), izdanim decembra 2016, sta se spremenila 57.–58. člen in dodali 84.C–84.E člen. Podjetje začne uporabljati navedene spremembe za letna obdobja, ki se začnejo 1. januarja 2018 ali pozneje. Uporaba pred tem datumom je dovoljena. Če podjetje navedene spremembe uporablja za zgodnejše obdobje, ta podatek razkrije.